Държавен вестник, бр. 81, 2004 г., стр. 9

Б Р О Й  81
Д Ъ Р Ж А В Е Н   В Е С Т Н И К
С Т Р .  9
7. “Помощни средства, приспособления и
съоръжения” са пособия, които заменят или
подобряват функции на човешкия организъм
и увеличават възможностите на хората с ув-
реждания за самообслужване и за трудова и
всяка друга дейност. Не са помощни средства
и съоръжения медицинските изделия по сми-
съла на Закона за лекарствата и аптеките в
хуманната медицина.
8. “Трудово-лечебни бази” са звена, откри-
вани в специализирани институции за социал-
ни услуги, за осъществяване на трудова тера-
пия и рехабилитация на хора със степен на ув-
реждане над 70 на сто.
9. “Обособена производствена единица” е
стопанско звено, в което работят хора с трайни
увреждания.
10. “Национално представителни организа-
ции на хората с увреждания” и “национално
представителни организации за хората с увреж-
дания” са тези организации, които представля-
ват хората с увреждания и които са признати
като такива при условия и по ред, установени с
акт на Министерския съвет.
11. “Работно място” е помещение, цех, стая,
нахождение на машина, съоръжение или дру-
го подобно териториално определено място в
предприятието или извън него при дистаци-
онна форма на работа, където работникът или
служителят по указание на работодателя по-
лага труда си в изпълнение на задълженията
си по трудовото или служебното си правоот-
ношение.
12. “Интегрирана работна среда” е работ-
на среда, осигуряваща възможност да рабо-
тят съвместно хора с увреждания и хора без
увреждания.
13. “Специализирана работна среда” е ра-
ботната среда в специализираните предприя-
тия, приспособена за хора със съответни ув-
реждания.
14. “Кучета, водачи на хора с увреждания”
са кучета, обучени в специализирани учили-
ща, което се доказва със сертификат за преми-
нато обучение, отличителна служебна екипи-
ровка и знаци.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Законът за защита, рехабилитация и со-
циална интеграция на инвалидите (обн., ДВ,
бр. 112 от 1995 г.; доп., бр. 110 от 1996 г.; изм.,
бр. 123 от 1997 г., бр. 140 от 1998 г.—Решение № 31
на Конституционния съд от 1998 г.; изм., бр. 153
от 1998 г., бр. 31 от 2001 г., бр. 75 и 120 от 2002 г.,
бр. 86 и 112 от 2003 г., бр. 48 от 2004 г.) се отменя.
§ 3. В Закона за насърчаване на заетостта
(обн., ДВ, бр. 112 от 2001 г.; изм., бр. 54 и 120 от
2002 г., бр. 26, 86 и 114 от 2003 г., бр. 52 от 2004 г.)
чл. 80 се отменя.
§ 4. Създадената с този закон Агенция за
хората с увреждания е правоприемник на фонд
“Рехабилитация и социална интеграция” и пое-
ма активите и пасивите му.
§ 5. Трудовите правоотношения със служи-
телите от фонд “Рехабилитация и социална
интеграция” се уреждат при условията и по реда
на чл. 123 от Кодекса на труда.
§ 6. В срок до 31 декември 2006 г. до общест-
вените сгради и съоръжения—държавна и об-
щинска собственост, да се осигури свободен
достъп за хората с увреждания, като се преодо-
леят съответните архитектурни, транспортни и
комуникативни бариери.
§ 7. Архивът на Националния съвет по реха-
билитация и социална интеграция преминава
към Националния съвет за интеграция на хора-
та с увреждания.
§ 8. Правото на месечна добавка по чл. 42
възниква от деня на влизането в сила на закона,
при условие че молбата е подадена преди 1 юли
2005 г., а в останалите случаи—от датата на
нейното подаване.
§ 9. Изпълнението на закона се възлага на
Министерския съвет.
§ 10. Законът влиза в сила от 1 януари 2005 г.
Законът е приет от ХХХIХ Народно събра-
ние на 2 септември 2004 г. и е подпечатан с
официалния печат на Народното събрание.
Председател на Народното събрание:
Огнян Герджиков
44142
РЕШЕНИЕ
за прекратяване пълномощията на народен
представител
Народното събрание на основание чл. 72,
ал. 1, т. 1 и 2 от Конституцията на Република
България
Р Е Ш И :
Прекратява пълномощията на Олимпи Сто-
янов Кътев, народен представител от 26. мно-
гомандатен избирателен район—Софийски.
Решението е прието от ХХХIХ Народно съб-
рание на 9 септември 2004 г. и е подпечатано с
официалния печат на Народното събрание.
Председател на Народното събрание:
Огнян Герджиков
44146